Μοχάμεντ Σαλάχ

Ο Μοχάμεντ Σαλάχ Χαμέντ Μαχρούς Γκαλί (Mohamed Salah Hamed Mahrous Ghaly, γεννήθηκε 15 Ιουνίου 1992)  γνωστός ως Μοχάμεντ Σαλάχ , είναι Αιγύπτιος ποδοσφαιριστής που αγωνίζεται ως δεξιός ακραίος επιθετικός στη Λίβερπουλ και στην Εθνική Αιγύπτου. Ένας από τους καλύτερους Αφρικανούς ποδοσφαιριστές όλων των εποχών, αναδείχθηκε δύο φορές (2017, 2018) κορυφαίος  ποδοσφαιριστής της χρονιάς στην ήπειρο.

Καριέρα
Σε συλλόγους
Η επαγγελματική του καριέρα ξεκίνησε το 2010 από την αιγυπτιακή Άραμπ Κοντράκτορς και δύο χρόνια αργότερα υπέγραψε στη Βασιλεία, με την οποία κατέκτησε το Πρωτάθλημα Ελβετίας. Το 2014 πήρε μεταγραφή για την Τσέλσι και κατέκτησε την Πρέμιερ Λιγκ και το Λιγκ Καπ Αγγλίας τη σεζόν 2014–15. Στη συνέχεια, δόθηκε δανεικός στη Φιορεντίνα και στη Ρόμα και το 2016 υπέγραψε στην τελευταία.

Από τον Ιούνιο του 2017 είναι παίκτης της Λίβερπουλ. Τη σεζόν 2017-2018 αναδείχθηκε πρώτος σκόρερ με 32 γκολ και παίκτης της χρονιάς της Πρέμιερ Λιγκ. Την ίδια χρονιά απέσπασε τον τίτλο της PFA Players' Player of the Year και συμπεριλήφθηκε στην καλύτερη ενδεκάδα της χρονιάς. Απέσπασε ακόμα, τον τίτλο του καλύτερου παίκτη από την FWA (FWA Footballer of the Year). Τη σεζόν 2018–19 κατέκτησε το Τσάμπιονς Λιγκ και αναδείχθηκε πρώτος σκόρερ της Πρέμιερ Λιγκ για δεύτερη συνεχόμενη χρονιά με 22 τέρματα. Επίσης, την σεζόν 2019–20 κατέκτησε την Πρέμιερ Λιγκ με τους Reds. Την αμέσως επόμενη σεζόν (ήτοι 2020–21) αναδείχθηκε παίκτης της χρονιάς για τη Λίβερπουλ προσθέτοντας την δεύτερη τέτοια διάκριση στην τροπαιοθήκη του μετά τη σεζόν 2017–18. Με τη λήξη της 4ης σεζόν του με τη φανέλα της Λίβερπουλ έχει καταφέρει και στις 4 αυτές ποδοσφαιρικές περιόδους να ξεπεράσει τα 20 γκολ σε όλες τις διοργανώσεις σε κάθε μια από αυτές.

Στις 12 Οκτωβρίου του 2022 σκόραρε τρία γκολ σε 6 λεπτά και 12 δευτερόλεπτα στο εκτός έδρας παιχνίδι με τη Ρέιντζερς για το Τσάμπιονς Λιγκ, πετυχαίνοντας το γρηγορότερο χατ-τρικ στην ιστορία της διοργάνωσης.

 Στην εθνική ομάδα 
Έχει κατακτήσει το χάλκινο μετάλλιο με την Εθνική Αιγύπτου Κ20 στο Αφρικανικό Πρωτάθλημα Νέων. Στους Ολυμπιακούς Αγώνες του 2012 ήταν στην αποστολή της ομάδας της Εθνικής Αιγύπτου Κ23, η οποία έφτασε μέχρι τα προημιτελικά.

Στις 3 Σεπτεμβρίου του 2011 έκανε το ντεμπούτο του με την Εθνική Αιγύπτου σε επίπεδο ανδρών. Στο Κύπελλο Εθνών Αφρικής του 2017 έφτασε μέχρι τον τελικό. Επελέγη στη σύνθεση της ομάδας στο Παγκόσμιο Κύπελλο του 2018. Είναι δεύτερος σκόρερ στην ιστορία της εθνικής του ομάδας.

 Δείτε επίσης 
 Κατάλογος ποδοσφαιριστών ανδρών με 50 ή περισσότερα διεθνή γκολ

 Παραπομπές 

 Εξωτερικοί σύνδεσμοι 



Κατηγορία:Αιγύπτιοι ποδοσφαιριστές
Κατηγορία:Ποδοσφαιριστές Εθνικής Αιγύπτου
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές ΦΚ Βασιλεία
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Ρόμα
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Κυπέλλου Εθνών Αφρικής 2023